अतिथि शिक्षक तिरंगा लेकर 7 को भोपाल जाएंगे
अतिथि शिक्षक संघ के सदस्य ने नवागत सहायक आयुक्त को सौंपा मांग पत्र
भास्कर संवाददाता | आलीराजपुर
20 जनवरी से अनिश्चितकालीन हड़ताल कर रहे संयुक्त अतिथि शिक्षक संघ के सदस्य 7 मार्च को जिले से तिरंगा यात्रा लेकर भोपाल जाएंगे। वहां पर विधानसभा भवन पहुंचकर मुख्यमंत्री से मुलाकात करेंगे।
गौरतलब है अनिश्चितकालीन हड़ताल के दौरान जिले में अतिथि शिक्षकों द्वारा भूख हड़ताल भी की गई। नमामि देवी नर्मदे यात्रा के दाैरान ग्राम ककराना में झाबुआ और आलीराजपुर के 4500 अतिथि शिक्षकों ने मुख्यमंत्री के समक्ष अपनी मांग रखी व मांग पत्र दिया। जवाब में सीएम ने कहा कि यहां से जाने के बाद में जिलों से वास्तविक जानकारी लेकर अतिथि शिक्षकों का ही काम करूंगा। लेकिन आज तक तक कोई भी जवाब नहीं मिला। इसी बात को लेकर 7 मार्च को मुख्यमंत्री से मिलने विधानसभा पहुंचेंगे। मुलाकात के दौरान सभी अतिथि शिक्षकों के हाथों में राष्ट्रीय प्रतीक तिरंगा रहेगा। संघ द्वारा जिले के सभी अतिथि शिक्षकों से भोपाल पहुंचने की अपील संघ के जिलाध्यक्ष महेश भूरिया व पदाधिकारियों ने की। इस दौरान संघ के लोंगसिंह चौहान, दिनेश मंडलोई, अमित कनेश, आजमसिंह चौहान, भीका गणावा, कैलाश मंडलोई, रुस्तानसिंह भिंडे, हरसिंह धाकड़, भलसिंह चौहान, कुशलसिंह मंडलोई, जगदीश सस्तिया, केरम कनेश, जामदा जुकटीया आदि उपस्थित थे।
सहायक आयुक्त को मांग पत्र दिया
अतिथि शिक्षकों ने शुक्रवार को आदिवासी विकास विभाग के कार्यालय पहुंचकर नवनियुक्त सहायक आयुक्त सतीश सिंह को अपनी मांगों के संबंध में मांग पत्र दिया। इससे पहले उनका स्वागत किया गया।
आंदोलन
hin_Deva hin_Deva bho_Deva hin_Deva hin_Deva hin_Deva hin_Deva mar_Deva